
	Περίληψη

Πρόσκληση εκδήλωσης ενδιαφέροντος για υποβολή προτάσεων έργων προς ένταξη στην πράξη  «Ενίσχυση Επιχειρηματικότητας Νέων του Επιχειρησιακού Προγράμματος Ανταγωνιστικότητα και Επιχειρηματικότητα (ΕΠΑΕ) του ΕΣΠΑ»
 

Το πρόγραμμα υλοποιείται στο πλαίσιο του Επιχειρησιακού Προγράμματος «Ανταγωνιστικότητα και Επιχειρηματικότητα» (ΕΠΑΝ ΙΙ) και εντάσσεται στον άξονα προτεραιότητας 2, ο οποίος επιδιώκει την επέκταση της εξωστρεφούς επιχειρηματικότητας ως ισχυρής και ικανής συνθήκης για την παραγωγική αναβάθμιση της χώρας προς αγαθά και υπηρεσίες υψηλής προστιθέμενης αξίας με ενσωμάτωση γνώσης και καινοτομίας με ποιότητα και περιβαλλοντική ευαισθησία.

 

Το πρόγραμμα αποσκοπεί στη διευκόλυνση – μέσω χρηματοδοτικών ενισχύσεων – της ίδρυσης νέων επιχειρήσεων από νέους ηλικιακά επιχειρηματίες (Επιχειρηματικότητα Νέων) σε όλους σχεδόν τους τομείς επιχειρηματικής δραστηριότητας.

	Προϋποθέσεις Συμμετοχής


Δικαίωμα συμμετοχής στο πρόγραμμα έχουν νέοι και νέες που γεννήθηκαν από 01/01/1970 μέχρι και 31/12/1991, είναι άνεργοι, μισθωτοί ή ελεύθεροι επαγγελματίες που δεν ασκούσαν επιχειρηματική δραστηριότητα από 01/01/2008 έως και την ημερομηνία προδημοσίευσης του προγράμματος (04/03/2009).

Η επιχορήγηση των προτάσεων που θα επιλεγούν θα ανέλθει στο 50% του συνολικού εγκεκριμένου προϋπολογισμού (60% σε νησιά κάτω των 5.000 κατοίκων και σε πυρόπληκτες / σεισμόπληκτες περιοχές).

Ο συνολικός επιχορηγούμενος προϋπολογισμός της πρότασης δεν μπορεί να υπερβαίνει τα 200.000€ για τις επιχειρήσεις του τομέα της μεταποίησης και του τομέα της ανακύκλωσης / περιορισμού ρύπανσης, τα 100.000€ για τις επιχειρήσεις παροχής υπηρεσιών και τουρισμού και τα 80.000€ για τις εμπορικές επιχειρήσεις με κατώτατο όριο για όλες τις περιπτώσεις τα 30.000€.

Οι όροι του προγράμματος (προϋποθέσεις, δικαιολογητικά, κριτήρια, διαδικασίες επιλογής κ.τ.λ.) παρουσιάζονται αναλυτικά στον Κανονισμό Υλοποίησης του Προγράμματος.

Οι προτάσεις θα υποβάλλονται ηλεκτρονικά (μέσω διαδικτύου) μετά τις 15/06/2009 και μέχρι τις 14/09/2009.
Το Έντυπο Ηλεκτρονικής Υποβολής θα είναι σύντομα στη διάθεσή σας. 
Το Υπόδειγμα Εντύπου Υποβολής (δείτε στα Σχετικά Αρχεία) είναι μόνο για ενημέρωση σχετικά με το περιεχόμενο του Εντύπου Ηλεκτρονικής Υποβολής που θα κληθείτε να υποβάλλετε μέσα από την  ιστοσελίδα του ΕΟΜΜΕΧ

	Στοιχεία Επικοινωνίας

Για οποιαδήποτε διευκρίνιση επί του Προγράμματος «Ενίσχυση Επιχειρηματικότητας Νέων» μπορείτε να επικοινωνείτε στα τηλέφωνα:

210-7491 242,
210-7491 142,
210-7491 157,
210-7491 186,
210-7491 223,
210-7491 234,
210-7491 112,
210-7491 151,
210-7491 203,
210-7491 204,
210-7491 224,
210-7491 313,
210-7491 291,
210-7491 380,
210-7491 250,
210-7491 271,
210-7491 255

Επίσης, μπορείτε να αποστέλετε τα ερωτήματά σας στο ηλεκτρονικό ταχυδρομείου του προγράμματος neaniki@eommex.gr
	


